[{"text_idx": "#000000", "text": "Henrik von Eckermann krooniti takistusso\u0303idu maailmameistriks"}, {"text_idx": "#000002", "text": "Parimatest parimad selgitati va\u0308lja mitme osavo\u0303istluste tulemusena. Esimene osavo\u0303istlus peeti kolmapa\u0308eval, 10. augustil, kui takistusso\u0303itjad vo\u0303tsid mo\u0303o\u0303tu parkuuris, mis peeti Tabel C ehk kiirusparkuuri po\u0303himo\u0303tetel. Neljapa\u0308eval ja reedel ja\u0308tkati Tabel A ehk puhtus-kiirus parkuuriga. Reedel selgitati va\u0308lja ka esimesed medalivo\u0303itjad, kui selgusid meeskondlikud medalistid. Vo\u0303istkondlikud medalid selguvad, kui liidetakse kokku iga meeskonna esimese osavo\u0303istluse ja teise osavo\u0303istluse mo\u0303lema vooru kolm parimat tulemust. Va\u0308ikseima karistuspunktide kogusummaga vo\u0303istkond vo\u0303idab."}, {"text_idx": "#000003", "text": "Pu\u0308hapa\u0308evasesse finaali, kus selgusid individuaalsed medalistid, kvalifitseerus 25 parimat sportlast. Laupa\u0308eval selgus,et pu\u0308hapa\u0308evaks oli end u\u0308les andnud 22 sportlast, kellest 21 la\u0308bis vo\u0303istluste eelse vet-checki."}, {"text_idx": "#000004", "text": "Kolmapa\u0308eval asus starti 103 vo\u0303istluspaari, sh 22 meeskonda. Fortuuna naeratas Rootsile juba teisipa\u0308eval, kui loosimise tulemusena selgus, et rootslased stardivad viimastena. Kolmapa\u0308eval toimunud kiirusparkuuris ja\u0308i teistele pu\u0308u\u0308dmatuks prantslane Julien Epaillard hobusel Caracole de la Roque, talle ja\u0308rgnesid Scott Brash (GBR) ja Hello Jefferson ning Martin Fuchs (SUI) hobusel Leone Jei. Henrik von Eckermann saavutas 5. koha, Maikel van der Vleuten 14. ja Je\u0301ro\u0302me Guery 16. koha. Kiirusparkuur mo\u0308o\u0308dus suuremate vahejuhtumisteta kuni Prantsusmaa ankrumehe Kevin Stauti stardini. Kahene lattaed-okser su\u0308steem lennutas ratsaniku sadulast lahti ning koos jalustega maanduti liivas. O\u0303nneks ei saanud hobune ega ratsanik viga ning Stauti meeskonnakaaslastega hea to\u0308o\u0308 tulemusena hoidis Prantsusmaa teist kohta Rootsi ja\u0308rel."}, {"text_idx": "#000005", "text": "Neljapa\u0308evane vo\u0303istlus otsustas, millised ku\u0308mme meeskonda pa\u0308a\u0308sevad edasi reedesse. Rajameister Louis Konickx oli ehitanud neljapa\u0308evaks va\u0308ljakutseid esitava parkuuri, mis segas paremusja\u0308rjestust. Selle tulemusena to\u0303usis Saksamaa meeskond kuuendalt kohalt kolmandale ning varem kolmandat kohta hoidnud Belgia kukkus viiendaks. Rootslased hoidsid esikohta 3,69 karistuspunktiga, neile hingas kuklasse Prantsusmaa 5,44 karistuspunktiga. Olgu siinkohal o\u0308eldud, et esiku\u0308mnesse mahtus kolm Rootsi takistusso\u0303itjat \u2013 Peder Fredricson (3. koht), Henrik von Eckermann (4. koht) ja Jens Fredricson (10. koht). Individuaalselt hoidis neljapa\u0308eva ja\u0308rel esikohta ja\u0308tkuvalt Julien Epaillard. Ehkki Rootsi oli selge favoriit, ei olnud miski lo\u0303puni kindel ja reedel toimunud meeskondlik finaal pakkus na\u0308rviko\u0303di viimaste startijateni."}, {"text_idx": "#000006", "text": "Reedel olid Rootsi takistusso\u0303itjad omaette liigas, kindlustades endale u\u0308lekaalukalt kuldmedali. Rootsi kogus kokku vaid 7,69 karistuspunkti, teise koha saavutanud Holland kogus 19,31 ja kolmandale kohale platseerunud Suurbritannia 22,66 karistuspunkti. Kui Peder Fredricson viimase Rootsi meeskonna liikmena starti la\u0308ks, olid rootslased juba kuldmedali kindlustanud ja pidu Rootsi fa\u0308nnide hulgas alanud. Kolm mahaajamist ei mo\u0303jutanud Rootsi tulemust, ku\u0308ll aga kukutasid Pederi individuaalses arvestuses tabeli teise poolde."}, {"text_idx": "#000007", "text": "Louis Konickx oli pannud kokku 14 to\u0303kkest koosneva parkuuri, mis osutus senistest keerulisemaks. 62 startinust suutis parkuuri vigadeta la\u0308bida vaid 8 vo\u0303istluspaari. Prantslased ei suutnud Rootsiga enam sammu pidada, esimesena meeskonna eest startinud Simon Delestre ajas u\u0308he takistuse maha. Vo\u0303istlusi tugevalt alustanud Julien Epaillardi kontole lisandus 8 karistuspukti, Gregory Cottard teenis 9 karistuspunkti. Kevin Staut oli 12 karistuspunktiga meeskonna drop score. See kukutas Prantsusmaa lo\u0303pptulemusena 6. kohale. O\u0303nn ei naeratanud ka kolmandat kohta hoidnud Saksamaa meeskonnale. Parima tulemuse tegi u\u0308letatud aja eest 1 karistuspunkti teeninud Jana Wargers, kuid Andre Thieme kukkumine ja Marcus Ehningu ja Christian Ahlmanni kogutud karistuspunktid viisid Saksamaa kolmandalt kohalt viiendaks."}, {"text_idx": "#000008", "text": "Kuid u\u0308he o\u0303nnetus on teise o\u0303nn ja see andis vo\u0303imaluse teistele riikidele. Veel enne viimast ringi olid medalikonkurentsis Iirimaa, Belgia, S\u030cveits, Holland ja Suurbritannia. Iirimaa eest viimasena startinud Daniel Coylele oli parkuur liiast ning pa\u0308rast mitmeid mahaajamisi loobus mees edasi vo\u0303istlemast. S\u030cveitsi ankrumees Steve Guerdat teenis kaheksa karistuspunkti, mis ja\u0308ttis S\u030cveitsi lo\u0303pptulemusena 8. kohale. Scott Brash teenis samuti 8 karistuspunkti, kuid brittide o\u0303nneks ja belglaste o\u0303nnetuseks la\u0308ks Belgial veel halvemini ning Gregory Watheleti 12 karistuspunkti langetas Belgia medalikonkurentsist. See ta\u0308hendas, et ho\u0303bemedali teenisid hollandlased ning pronksmedal riputati brittide kaela."}, {"text_idx": "#000010", "text": "Rootsi peatreener Henrik Ankarcrona ei olnud kiitustega kitsi ning ra\u0308a\u0308kis meeskonnast u\u0308livo\u0303rdes. \u201cTerve see na\u0308dal on olnud meie jaoks fantastiline, meie hobused on va\u0308ga ha\u0308sti hu\u0308panud, \u201c ra\u0308a\u0308kis ta. \u201cMeistrivo\u0303istlused pakuvad alati so\u0303itu Ameerika ma\u0308gedel. Meil on olnud kirjeldamatu aasta pa\u0308rast Tokyo olu\u0308mpiama\u0308nge ja siia tulles teadsime, et meil on hea vo\u0303imalus olla poodiumikohal. Teadsime, et meil on oskused ja hobused, et seda teha, kuid selle va\u0308ljau\u0308tlemine on u\u0308ks asi, a\u0308rategemine teine.\u201d"}, {"text_idx": "#000011", "text": "Meeskondlikud medalid jagatud, oli aeg pu\u0308hapa\u0308eval toimuvaks finaaliks, kus jagati va\u0308lja individuaalsed medalid. Finaal peeti kahevoorulisena. Esikolmikut, kuhu kuulusid Henrik von Eckermann, Jens Fredricson ja Je\u0301ro\u0302me Guery, lahutas va\u0308hem kui 4 karistuspunkti. Mitmed tugevad vo\u0303istluspaarid eksisid juba esimesed voorus, kuid esikolmik ja\u0308i muutumatuks. Puhta so\u0303iduga to\u0303usis Max Ku\u0308hner esimese vooru ja\u0308rel neljandale kohale (AUT), talle ja\u0308rgnesid Ben Maher (GBR) ja Maikel van der Vleuten (NED). Teises voorus vo\u0303tsid mo\u0303o\u0303tu 12 parimat vo\u0303istluspaari, kuna esikolmik olid ko\u0303ik u\u0308he vea kaugusel, oli ko\u0303ik veel lahtine. U\u0308ks eksimus Ben Maherilt ja\u0308ttis nad ilma medalist ja asetas nad 4. kohale. Eksimusi kogunes Max Ku\u0308hneri, Simon Delestre ja Jens Fredricsoni kontodele. Jens Fredricson ja Markan Cosmopolit kaotasid teises voorus senise enesekindluse ja u\u0308ks viga ja\u0308rgnes teisele, kogudes kokku tavatud 13 karistuspunkti, mis ja\u0308ttis nad lo\u0303puks 10. kohale. Veatu so\u0303idu korral oleks Jens lahkunud ho\u0303bemedaliga."}, {"text_idx": "#000012", "text": "Pa\u0308rast Je\u0301ro\u0302me Guery puhast vooru oli ko\u0303ik Henrik von Eckermanni ka\u0308es \u2013 u\u0308ks majaajamine ta\u0308hendanuks ho\u0303bemedalit, veatu so\u0303it kuldmedalit. Kui Henrik areenile tuli, vo\u0303ttis maad vaikus ja o\u0303hk oli pingest paks. To\u0303ke to\u0303kke haaval elas publik Henrikule ja King Edwardile kaasa ning kui finis\u030cijoon oli u\u0308letatud, tervitati uut maailmameistrit ko\u0303rvulukustava aplausi ja hu\u0308u\u0308etega."}, {"text_idx": "#000014", "text": "Seekordsel MMil olid stardis La\u0308ti takistusso\u0303itja Kristaps Neretnieks hobusel Valour ning Leedu takistusso\u0303itja Andrius Petrovas hobusel Linkolns. Andrius Petrovas langes konkurentsist neljapa\u0308eval, loobudes edasi vo\u0303istlemisest pa\u0308rast mitmeid mahaaetud takistusi. Kristaps Neretnieks saavutas kokkuvo\u0303ttes 34. koha, seejuures la\u0308ks neil eriti ha\u0308sti teisel pa\u0308eval, kui parkuur lo\u0303petati vaid 4 karistuspunktiga. Kahjuks lisandus sellele reedel 7 karistuspunkti, mis ja\u0308ttis nad seekord finaali ukse taha."}, {"text_idx": "#000017", "text": "Rootsi meeskondliku kulla ja\u0308rel ilmus meediasse omamoodi tuhkatriinu lugu Jens Fredricsoni hobusest Markan Cosmopolit. Jens Fredricson to\u0308o\u0308tab Rootsi riiklikus treeningkeskuses Stro\u0308msholmis ning kohaliku kohviku omanikud otsustasid osta sealsesse ratsakooli, mis valmistab ette treenereid, 3-aastase hobuse. Valik langes noore Markan Cosmopoliti kasuks, kes osutus siiski liiga temperamentseks ratsakooli to\u0308o\u0308 jaoks ning hobust pakuti Jens Fredricsonile eesma\u0308rgiga hobune hiljem maha mu\u0308u\u0308a. Jens hakkas hobusega koosto\u0308o\u0308d tegama, kui hobune oli 5-aastane ning algselt ei uskunud keegi hobuse potentsiaali. Kuid 7-aastasena tuli Markan Cosmopolit Rootsi noorhobuste ts\u030cempioniks ja Jens hakkas na\u0308gema temas potentsiaali tippspordi jaoks."}, {"text_idx": "#000018", "text": "Ingliskeelses hobumeedias on omajagu ko\u0303lapinda saanud ka asjaolu, et Henrik von Eckermanni hobusel ei ole tavapa\u0308rast rautust, vaid tema hobustele tehakse barefoot kabjahooldust."}]